पृथ्वी ग्रह इतना शानदार है
कि जीवन की छोटी-छोटी चीज़ों पर हमारा ध्यान ही नहीं जाता।
पर थोड़ा पास से देखो...
तो एक पूर्णतया अज्ञात दुनिया नज़र आएगी।
ऐसी दुनिया जहाँ नन्हे नायकों...
और छोटे विलक्षण प्राणियों को...
बड़ी-बड़ी बाधाओं के विरुद्ध जीतने के लिए...
असाधारण महाशक्तियों की आवश्यकता होती है।
टाइनी वर्ल्ड
आसान नहीं है छोटे होकर...
विशाल जानवरों की धरती पर रहना...
वर्णनकर्ता पॉल रुड
नियमित तौर पर पैरों के नीचे आना।
कभी-कभी उससे भी बुरा होना।
पर ऐसी जगहें भी हैं जो बड़े जानवरों की पहुँच से बाहर हैं।
ऐसी जगहें जहाँ छोटा होना ज़्यादा फ़ायदेमंद होता है।
बेहद गर्म...
एकदम सूखे...
तेज़ हवाओं की मार से पस्त।
यह टीले इतने विषम हैं...
कि केवल जो पर्याप्त होशियार हैं...
और पर्याप्त छोटे हैं...
यहाँ जीने की आशा रख सकते हैं।
रेत का टीला
यह पृथ्वी के सबसे अधिक असह्य क्षेत्रों में से है।
नामिब रेगिस्तान के रेत के टीले पृथ्वी के सबसे बड़े और पुराने टीलों में से हैं
और अभी भी हवा से उनकी जगहें बदलती रहती हैं।
केवल छः महीनों में, पूरा भूदृश्य बदल जाता है।
पर किसी भी तरह...
नन्हे जीवों को रेत के इस विशाल समुद्र में अपना रास्ता खोजना ही होगा।
नमाकुआ गिरगिट।
आपके हाथ के आकार जितना।
वह यहाँ के अन्य छोटे जीवों की तरह, रेत के टीलों में जीवन के लिए
बहुत अनुकूलित नहीं लगता।
एक शवल-स्नाउटिड छिपकली...
उससे केवल एक-चौथाई आकार की,
गरम रेत पर एक ही सेकंड में तीन मीटर तक दौड़ सकती है।
गिरगिट?
इतना नहीं।
उसके पैर टहनियों को पकड़ने के लिए बने हैं।
रेत को नहीं।
यह अप्रत्याशित खानाबदोश एक महत्वपूर्ण ध्येय लेकर इन टीलों में घूम रहा है।
एक साथी की तलाश...
वहाँ कहीं पर।
रेत के ऊपर हवा में यात्रा करना कहीं आसान है।
रेत के टीलों में जीवन काटने के लिए भाटतीतर पूर्णतया उपयुक्त हैं।
पर यहाँ पीने के लिए कुछ नहीं है।
तो हर रोज़, यह नन्हे पंछी पानी की तलाश में यात्रा पर निकलते हैं।
अस्सी किलोमीटर दूर...
वे एक अलग दुनिया में पहुँचते हैं।
एक बड़ा, भूखा परभक्षी।
यहाँ पर आने वाले सभी तीतरों की तरह...
इस नर के लिए पीना ज़रूरी है।
तो वह इंतज़ार कर रहा है।
झटपट एक घूँट पीने का समय है, बस।
नर अपने जीवन भर के साथी के पास लौट जाता है जो टीलों के बीच पत्थरों में बैठी है।
यह समर्पित जोड़ा बारी-बारी से अंडे सेता है,
ताकि दूसरा जाकर पानी पी सके।
पर जीवन और भी जटिल होने वाला है।
उनके अंडों से चूज़े निकलने वाले हैं।
और नवजात चूज़ों को पानी की ज़रूरत होगी, नहीं तो वे इस धूप में मारे जाएँगे।
दोपहर तक, स्वयं को ठंडा रखना जीवन-मरण का सवाल बन जाता है।
इस बार, गिरगिट सामना कर पाने के लिए अधिक सक्षम है...
सूरज की किरणें परावर्तित करने के लिए वह अपनी त्वचा को सफ़ेद रंग का कर लेता है।
पर शवल-स्नाउटिड छिपकली, हमेशा की तरह, अपनी मस्त हरकतों के साथ...
एक कदम आगे है।
रेत की सतह का तापमान झुलसाने वाले सत्तर डिग्री सेल्सियस तक पहुँच सकता है।
पर उससे एक सेंटीमीटर ऊपर, तापमान 10 डिग्री कम है।
तो अपने बड़े पैर ऊपर उठाकर, वह गरमी भगा सकता है।
जब बहुत ज़्यादा गरमी हो जाती है...
उसकी चौड़ी थूथन जीवनदायी सिद्ध होती है।
केवल 20 सेंटीमीटर नीचे, तापमान आरामदायक 30 डिग्री सेल्सियस है।
इस पौंम्पिलिड ततैया को गरमी से कोई फ़र्क नहीं पड़ता।
और अपने संवेदनशील ऐंटिना से, वह रेत में छिपे जीवों का पता लगा सकती है।
एक पेपर क्लिप के आकार की,
वह अपने शिकार को खोद निकालने के लिए, दो बाल्टी रेत तक हिला सकती है।
गोल्डन व्हील मकड़ी।
ततैया का डंक पंगु बना देगा।
मकड़ी का काटा जीवित नहीं बच सकता।
जब यह रेगिस्तानी शूरवीर भिड़ते हैं, तो मकड़ी बहुत कम विजयी होती है।
पर उसके पास...
बच निकलने की एक कमाल की योजना ज़रूर है।
ततैया की नज़र के दायरे से निकल जाना।
और ख़तरे से बाहर हो जाना।
लगभग।
दोपहर के बाद का समय...
रेत के टीले सुनसान पड़े हैं।
हवा का तापमान 50 डिग्री सेल्सियस तक पहुँच गया है।
शाम ढलने के साथ गरमाहट कम होनी शुरू हो जाती है।
इतनी कि लंगूरों का एक झुँड रेत के टीलों की सीमा पर आ जाता है।
चंचल और जिज्ञासु...
पर यहाँ इन आगंतुकों का स्वागत नहीं है।
रेगिस्तानी रेन मेंढक निशाचर होते हैं।
उसे जगाने का नतीजा तो भुगतना ही पड़ेगा।
केवल एक गोल्फ़ की गेंद के जितना आकार...
पर अकड़ बहुत है।
अभी भी झपकी लेने के लिए थोड़ा समय है,
इससे पहले कि दिन के जीव निशाचरों के लिए जगह छोड़ें।
जैसे-जैसे अंधेरा होता है...
तापमान भी गिरता जाता है।
रेगिस्तान अधिक व्यस्त हो जाता है।
और कोलाहल भी बढ़ जाता है।
थके हुओं के लिए लोरी।
निशाचरों के लिए जाग जाने की पुकार।
और शिकारियों के लिए खाने की घंटी।
श्वेत उल्लू छोटे शिकारों की आवाज़ सुनने के लिए टीलों को छानते फिरते हैं।
पर एक अधिक धूर्त परभक्षी...
चुपके-चुपके नीचे घूम रहा है।
रेत के नीचे...
तैरता हुआ।
रेगिस्तान की शार्क।
नामिब गोल्डन छछूँदर।
पूरी तरह अंधा और एक अंडे से भी छोटा।
इसकी बहुत बड़ी खोपड़ी एक सैटेलाइट डिश की तरह काम करती है,
जो दीमक की खटर-पटर पकड़ लेती है।
उनसे उसे ज़रूरत का पूरा खाना-पीना मिल जाता है...
बशर्ते वह हर रात क़रीब 60 दीमक पकड़ ले।
अन्य कई रात के शिकारी भी खाने के उन्माद में शामिल हो जाते हैं।
उनींदा मेंढक दीमक के संहारक में परिवर्तित हो जाता है।
पर दीमक वापस काटती हैं।
और इतना बड़ा सिर उन्हें झटकना मुश्किल कर देता है।
केवल रेत ही है जो छछूँदर को काटती हुई दीमक से बचा सकती है...
और अन्य अनदेखे ख़तरों से भी।
सुबह तड़के।
गिरगिट भूख और ठंड से परेशान है।
गरम होने के लिए, वह सूरज की ओर के अपने शरीर का रंग गहरा कर लेता है।
तो जब तक गुबरैले प्रकट होते हैं...
गिरगिट तैयार है।
एक नौसिखिए की ग़लती।
गुबरैले की इस नस्ल का स्वाद इतना घिनौना है,
कि कोई भी गिरगिट यह ग़लती दोहराता नहीं है।
डार्कलिंग गुबरैले को एक असाधारण यात्रा करनी होगी।
एक बोतल के ढक्कन जितने रेत के कीड़े के लिए आसान नहीं है 350 मीटर रेत की चढ़ाई चढ़ना।
पर इस मेहनत का उसे पूरा फल मिलेगा।
कुछ विशेष दिनों की सुबह, टीले धुँध से ढके होते हैं।
इस नन्हे गुबरैले को इसी का तो इंतज़ार था।
उसकी पीठ पर बनी गहरी दरारों में यह धुँध पानी में परिवर्तित हो जाती है...
जो उसके मुँह की ओर बह जाता है।
वह हवा में से पानी बना लेता है।
वे अपने वज़न से आधे भार जितना पानी पी सकते हैं।
पहाड़ी से नीचे आते गुबरैले...
ऊपर जाने वालों से कहीं ज़्यादा रस भरे हैं।
गिरगिट बाकियों की तरह यहाँ की ज़िंदगी के उपयुक्त भले ही ना हो।
पर अगर तुम उन्हें हरा नहीं सकते...
तो उन्हें खा लो।
भाटतीतर के चूज़े अंडों में से निकल रहे हैं।
सुबह की हल्की धूप में भी, उन्हें अपनी माँ की छाँव चाहिए।
जल्दी ही इतनी गरमी हो जाएगी कि वे पानी के बिना मर जाएँगे।
उनके पिता ही उनकी एकमात्र आशा हैं।
उसने कम बड़े परभक्षियों वाला एक और जलाशय ढूँढ लिया है।
पर इतने छोटे पक्षी के लिए...
शांत विशालकाय जानवरों से बचना भी टेढ़ी खीर है।
अपने चूज़ों तक पानी लेकर जाना और भी मुश्किल होगा।
एक बाज़...
प्यासों का शिकार करने आया है।
अपने चूज़ों को बचाने के लिए, पिता अपनी जान ख़तरे में डालता है।
अपने पेट के नीचे विशेष प्रकार के सोखने वाले पंखों में
एक नर भाटतीतर एक छोटा गिलास भरने लायक पानी सोख सकता है।
अपने चूज़ों तक यह पानी लेकर जाने को तैयार।
घर की ओर दो घंटे की लंबी उड़ान, भार से लदे हुए।
बिल्कुल ठीक समय पर।
चूज़े पानी का अपना पहला घूँट अपने पिता के पंखों से लेते हैं।
अगले दो महीने तक उसे हर रोज़ यह जोखिम से भरी यात्रा करनी होगी,
जब तक उसके चूज़े उड़ना शुरू नहीं कर देते।
गिरगिट का ध्येय उसे एक नारा झाड़ी के पास ले आया है।
अच्छी जगह है छाया पाने के लिए।
और किस्मत साथ दे...
तो एक मादा पाने के लिए भी।
क्या इस बार उसे सफलता मिलेगी?
अपनी भावनाएँ दर्शाने के लिए, वह रंग बदलती है...
और नृत्य करती है।
लगता है वह वैसा नहीं है जैसा वह चाहती थी।
पर यहाँ साथी मिलने बहुत मुश्किल हैं।
शायद इससे गुज़ारा करना ही पड़ेगा।
काम होने के बाद वह वहाँ नहीं रुकती।
जल्द ही वह अंडे देगी।
नर तृप्त है...
पर बुरी तरह थका हुआ है।
साढ़े पाँच करोड़ सालों के विकास ने
बेहद अद्भुत रेगिस्तान के अनुकूलनों को जन्म दिया है।
बदलने की क्षमता और आविष्कारशीलता के साथ...
नन्हे जानवर नामीबिया के निर्जन टीलों में सफलतापूर्वक रहते हैं।
महीनों तक रेत में दबे रहने के बाद, एक गोल्फ़ की टी से भी छोटा शिशु।
गिरगिट की विरासत जारी है।
आगे कितनी ही चुनौतियों का सामना करना होगा।
बेहतर होगा धीरे-धीरे एक-एक कदम करके आगे बढ़ा जाए।
उपशीर्षक अनुवादक: मृणाल अग्रवाल